Клаўдзіа Гуджэроці

{{Іерарх
| імя                = Архібіскуп Клаўдзіа Гуджэроці
| арыгінал імя     = Claudio Gugerotti
| імя пры нараджэнні   = 
| выява        =Claudio_Gugerotti_1.jpg 
 |подпіс               =

|герб = Coat of arms of Claudio Gugerotti.svg

| царква            = Каталіцкая царква
| абранне           = 
| інтранізацыя       =

| дата нараджэння    = 
| месца нараджэння   = 
| прыняцце манаства  =
| сан = 29 мая 1982
| хіратонія = 6 студзеня 2002
| узнагароды ={ style="background: transparent"
 

}
}}
Яго Эксцэленцыя **Кла́ўдзіа Гуджэро́ці** (, , Італія) — рымска-каталіцкі тытулярны архібіскуп Равела, дыпламат.

## Біяграфія 
Cкончыў факультэт усходніх моў і літаратуры пры Венецыянскім дзяржаўным універсітэце «Cà Foscari», атрымаў вучоную ступень магістра навукі святой літургіі пры Папскім літургічным інстытуце Св. Ансельма ў Рыме.

Святарскае пасвячэнне атрымаў 29 мая 1982.

Выкладаў у Тэалагічным каледжы Святога Зянона, Інстытуце экуменічных студый «Сан-Бернардзіна», універсітэтах Венецыі, Падуі і Рыма, Папскага Грыгарыянскага ўніверсітэта і Папскага ўсходняга інстытута. Аўтар некалькіх кніг і даследаванняў па ўсходняй хрысціянскай традыцыі, асабліва армянскай, і літургіі.

У 1985 паступіў на служэнне ў Ватыкан у Кангрэгацыю па справах усходніх цэркваў, быў сакратаром кардынала Акіле Сільвестрыні.

7 снежня 2001 прызначаны Апостальскім нунцыем (паслом Ватыкана) у Арменіі і Грузіі, узведзены ў званне тытулярнага біскупа Равела. 13 снежня 2001 прызначаны Апостальскім нунцыем у Азербайджане.

Біскупская хіратонія адбылася 6 студзеня 2002 ў Саборы Святога Пятра ў Ватыкане. Галоўным кансекратарам быў Папа Ян Павел II.

15 ліпеня 2011 прызначаны Апостальскім нунцыем у Беларусі. 31 жніўня 2014 года, падчас святкаванняў 100-годдзя нараджэння біскупа Часлава Сіповіча, у Друі Апостальскі Нунцый упершыню прамаўляў па-беларуску, а таксама прасіў прабачэння за тое, што Касцёл не заўсёды паважаў і шанаваў беларускую мову і народ.

1 лістапада 2014 года, ва ўрачыстасць Усіх Святых, архібіскуп наведаў мемарыяльны комплекс «Трасцянец» і ўрочышча Курапаты, дзе ўсклаў вянкі і памаліўся аб супакоі душаў ахвяр. 13 лістапада 2015 года прызначаны Апостальскім Нунцыем ва Украіне. Развітальная служба з удзелам К. Гуджэроці адбылася 12 снежня 2015 года. 

15 снежня 2015 ён прыбыў як Апостальскі нунцый ва Украіну. У ліпені 2020 года прызначаны Апостальскім нункцыем у Вялікабрытаніі. У лістападзе 2022 года прызначаны прэфектам Дыкастэрыі па справах Усходніх Касцёлаў.

## Узнагароды 
* Ордэн Гонару, Грузія
* Медаль Маўсеса Харэнаці (Арменія)
* Ордэн Святога Нерсеса Міласцівага (Армянская апостальская царква)
* Залаты медаль Святога Варфаламея (Руская праваслаўная царква)

## Спасылкі 
* Archbishop Claudio Gugerotti
* Claudio Gugerotti
* Архібіскуп Гуджэроці: абяцаю ўсім беларусам слухаць і любіць іх
* Апостальскі Нунцый у Беларусі архібіскуп Клаўдзіа Гуджэроці
* Ватыкан прызначыў новага прадстаўніка ў Беларусі

Катэгорыя:Каталіцкія архібіскупы
Катэгорыя:Архібіскупы Італіі
Катэгорыя:Апостальскія нунцыі ў Азербайджане
Катэгорыя:Апостальскія нунцыі ў Арменіі
Катэгорыя:Апостальскія нунцыі ў Беларусі
Катэгорыя:Апостальскія нунцыі ў Вялікабрытаніі
Катэгорыя:Апостальскія нунцыі ў Грузіі
Катэгорыя:Апостальскія нунцыі ва Украіне